Alþjóðlegar leiðbeiningar um flugumferð leggja til að ekki sé flogið á svæði sem mengað er af gosösku vegna áhættu fyrir flugvélar og þotuhreyfla . Gosið í Eyjafjallajökli árið 2010 sýndi vel áhrif slíkra leiðbeininga : Spá um gosösku á einu þéttsetnasta flugumferðarsvæði heims hafði fordæmalaus áhrif á hagkerfi og samfélög . Þetta varð til þess að evrópski fluggeirinn varð að skipta um stefnu með snöggum hætti til að draga úr óþörfum skaða . Starfsemi hagsmunaaðilanna er könnuð , bæði einstakra stofnana og hópa þeirra , og sýnt er hvernig áhættustjórnun hefur verið endurbætt síðan 2010 . Til þess að prófa viðbrögð og vinnuferla með stærri atburði voru tvær áhrifamiklar sviðsmyndir af öskugosum búnar til og kannaðar með hagsmunaaðilunum . Rannsóknin leitast við að styrkja áhættustjórn og viðnámsþol þjóðfélaga við slíkum atburðum með því að setja fram tillögur um umbætur í viðbragðsáætlunum , viðbragðsæfingum , mönnun starfa , samskiptum , rannsóknarfjárveitingum og regluverki . Niðurstöðurnar benda á nauðsyn þess að fulltrúar fleiri samgöngumáta verði kallaðir til samstarfs , svo undirbúa megi valkosti ef ómögulegt reynist að fljúga um langt skeið vegna viðvarandi gosösku í lofti flugumferðarsvæðis .